સુરેન્દ્રનગર શહેરમાં હજારો દુકાનદારોનો વ્યવસાય વેરો કરોડો રૂપિયામાં લેણો નિકળે છે. સુરેન્દ્રનગર પાલિકા દ્વારા વારંવાર વેપારીઓ પાસે ઉઘરાણી કરવા છતાં વેપારીઓ વેરો ભરવામાં ગલ્લાંતલ્લાં કરી રહ્યા છે ત્યારે સુરેન્દ્રનગર પાલિકા દ્વારા ર દિવસમાં વેરો ભરવાની તાકીદ કરવામાં આવી છે. આમ છતાં વેરો નહીં ભરનાર વેપારીઓની દુકાન પર ઢોલ વગાડી મિલકત જપ્તી સહિતની કાર્યવાહીની ચીમકી આપવામાં આવી છે.ગુજરાતમાં અગાઉ વ્યવસાય વેરાની ઉઘરાણી રાજ્ય સરકાર દ્વારા કરવામાં આવતી હતી. પરંતુ રાજ્ય સરકાર નગરપાલિકાઓને વ્યવસાય વેરા ઉઘરાણીની સત્તા સોંપી છે. પરંતુ સુરેન્દ્રનગર શહેરમાં અનેક વેપારીઓ દુકાનોમાં ધંધો કરતા હોવા છતાં વ્યવસાય વેરો ભરવામાં ગલ્લાંતલ્લાં કરી રહ્યા છે.